**Sihana Badivuku-Hoxha,** Violiniste shqiptare, e lindur në Prishtinë, Kosovë ne vitin 1967. Mësimet e para në violinë i filloj në moshën 6 vjeçare me babin e saj dhe profesorët Vanco Soilkov, Blagoja Dimchevski dhe Pavel Vernikov. Studimet bachelor dhe master i përfundoj në Konservatoriumin shtetëror të Moskës (Rusi) ‘’P.I. Tchaikovsky’’ me Prof. Eugenia Tchougayeva dhe në Hochschule fur Musik në Detmold (Gjermani) me Prof. Young Uck Kim. Ka performuar në festivale të ndryshme ndërkombëtare si Ohrid Summer Festival, Days of Macedonian Music, Contemporary Music Festival në Tiranë, Remusica Festival-Prishtinë, “Gubbio Festival” në Itali , InterFest në Bitola, Varna Music Festival, Concerti di Altamarca –Treviso (Itali), Festival Internacional de Música L'Escala-Empúries, de s'Agaró-Spain, Deia Music Festival-Palma de Mallorca, Sentierri Mediteranei XVIII-Avellino (Itali) dhe shumë Festivale të Muzikës Kamertale dhe seri koncertale në Kosovë, Shqipëri, Maqedoni, Itali, Spanjë, Turqi, Bullgari, Gjermani, Rusi, Finlandë, Irlandë, Nelgjikë, Ukrainë, Lituani, slloveni, Kanada dhe SHBA. Nga viti 1992 ajo ështe profesoreshë e violinës në Fakultetin e Arteve – Departamentin e Muzikës në Universitetin e Prishtinës; ishte koncert-mjeshtër e Filharmonisë së Kosovës (2000- 2012) dhe Filharmonisë Shqiptare (prej vitit 2011), violiniste e ansambleve ‘’Vivendi’’, ‘’Musica Balkanica’’ dhe ‘’String Trio Kosova’’. Prej vitit 2008 është profesoreshë e violinës në Universitetin shtetëror të Tetovës në Maqedoni. Në Tetor të vitit 2011 ajo lëshoi në treg CDnë e saj ‘’Brahms Sonatas’’ me pianistin Jouni Somero në Finlandë (FC-Records/Naxos). Nga viti 2010, Sihana është presidente e European String Teachers’ Association (ESTA) në Kosovë. (http://estastrings.org/en/kosovo) Në vitin 2000 themeloi Festivalin e Muzikës Kamertale ‘’Kosova KamerFest’’, nga ku lindi dhe Foundacioni Muzikor ArsKosova, që udhëheq me dy projekte madhore në Kosovë: Kosova KamerFest dhe ArsKosova Garat për Muzikantët e Rinj. Ka qenë anëtare jurie në disa gara për violinë në Kosovë, Maqedoni, Shqipëri prej vitit (2002- 2016). Krijuese e programit e garave për violinë ‘’New Millenium International Violin Competition’’në Shkup dhe ArsKosova-Gara për Muzikantët e Rinj. Ka qenë konert-mjeshtër e disa ansambleve dhe orkestrave simofinike si: ‘’Ensemble 21’’- Moskë, Radio Chamber Orchestra of MRTV-Skopje/Maqedoni, Skopje Soloists-Maqedoni, KamerFest string Orchestra-Prishtinë/Kosovë, Kosovo Philharmonic Orchestra Prishtinë/Kosovë, Pan Albanian Philharmonic, etj. Ajo ishte profesoreshë e violinës në International Summer Music Academy of Colombes në Paris, duke dhënë masterklase për violinë dhe muzikë kamertale (2013-2015). (https://www.musique-colombes.net/en/) Është aktive me duon violinë dhe piano me Maja Kastratovic nga viti 1994 dhe pianistin amerikan Derek Han nga viti 2000. Në vitin 2016, Sihana ishte artiste mysafire në SPECTRUM CONCERTS BERLIN, në serinë e koncerteve në sallën kamertale të Berliner Philharmonie, projekt ky që është themeluar dhe drejtohet nga çellisti amerikan Frank S. Dodge. (http://www.spectrumconcerts.com)